**Hange alla lihthanke piirmäära „Kadrina valla tee- ja tänavakatetel aukude remont**“.

**1. Üldandmed**

1.1. Hankija: Kadrina Vallavalitsus

Registrikood: 75007824

Aadress: Rakvere tee 14, Kadrina alevik, Lääne-Virumaa

Telefon: 322 5600

e-post: kadrina@kadrina.ee

1.2. Hanke eest vastutav isik on abivallavanem Aarne Laas (telefon 524 6009, e-post aarne.laas@kadrina.ee .

1.3. Hanke nimetus – **Kadrina valla tee- ja tänavakatetel aukude remont**.

1.4. Hanke liik: hange alla lihthanke piirmäära

1.5. Hanke täitmise tähtaeg: tööde algus **15.04.2021** ja lõpp hiljemalt **30.09.2021** (Selle perioodi jooksul teostatakse töid kahes etapis:

I etapp 15. ja 18. nädalal

II etapp 33. ja 35. nädalal

1.6. Hankedokumendis kasutatakse termineid ja lühendeid järgmistes tähendustes:

Hankija – Kadrina Vallavalitsus, kes on hanke välja kuulutanud;

Pakkuja – isik, kes on esitanud (või kavatseb esitada) hankemenetluses pakkumuse;

Hankeleping (edaspidi Leping) – käesoleva hanke tulemusena Tellija ja Töövõtja vahel sõlmitud kirjalik vastastikuste varaliste kohustustega Leping, mille esemeks on ehitustööd;

Tellija – käesoleva hanke hankija, kes on edukaks tunnistatud pakkumuse esitanud pakkujaga sõlminud Lepingu;

Töövõtja – eduka pakkumuse esitanud pakkuja, kes on Tellijaga sõlminud Lepingu;

**2. Hanke hankelepingu eseme lühike iseloomustus**

Käesoleva hanke objektiks on Kadrina valla üldkasutatavate asfaltkatetega ja pinnatud teede-tänavate, platside taastus-remonttööde teostamine 2021. aastal vastavalt hankelepingus sätestatud tingimustele. Töövõtja teostab kõik hankelepingu nõuetekohaseks täitmiseks vajalikud tööd, hangib kogu tööjõu, materjalid, töövahendid ja masinad, tagades tööde teostamise ohutuse.

**3. Pakkuja kõrvaldamise alused, kvalifitseerimise tingimused ja esitatavate dokumentide loetelu**

3.1. Pakkujal ei tohi esineda riigihangete seaduse § 95 lõikes 1 nimetatud hankemenetlusest kõrvaldamise aluseid. Pakkujal esitada kõrvaldamise aluste puudumist kinnitav kirjalik kinnitus (vorm lisatud).

3.2. Lähtuvalt ehitusseadustiku § 25 lõikest 1 peab pakkuja olema registreeritud MTR-s majandustegevusteatega, mille tegevusalaks on märgitud ehitamine ja tegevusala liigiks tee ehitamine.

3.3. Pakkuja peab hankelepingu täitmiseks omama või tal on võimalus hankelepingu täitmiseks kasutada seadet, millel on minimaalselt järgmine tehniline varustus:

3.3.1 materjali ettekande tigu (killustiku kogus fikseeritakse reostaadiga);

3.3.2 kompressor;

3.3.3 puhur;

3.3.4 veepaak;

3.3.5 bituumenemulsiooni koguse näidik;

3.3.6 bituumenemulsiooni temperatuuri näidik;

3.3.6 elektriline juhtimispult, mis võimaldab teostada ja juhtida järgmisi operatsioone – materjali etteandmist, bituumenemulsiooni doseerimist, suruõhu ja veega augu puhastamist tolmust, helisignaali andmist;

3.3.7 elektrooniline seade, mis võimaldab kontrollida emulsioonikulu kuupäevaliselt ja kellaajaliselt;

3.3.8 GPS-seade seadme asukoha jälgimiseks reaalajas.

Pakkujal esitada vastav kinnitus, et kasutab hankelepingu täitmiseks ühte eelnimetatud seadet. Kinnituses peab olema nimetatud seadme tüüp, mark, esitada seadme tehniline iseloomustus ja varustatus määral, et hankijal oleks võimalus kontrollida kasutatava seadme vastavust nõuetele.

Juhul, kui pakkuja ise nimetatud seadet ei oma, peab ta koos kinnitusega esitama ka seadme omaniku kirjaliku nõusoleku seadme kasutamiseks käesoleva riigihanke tulemusena sõlmitava hankelepingu täitmiseks.

3.4. Pakkuja peab omama eelnevat hanke objektile sarnast töökogemust. Pakkujal esitada viimasel kolmel aastal (2018-2020) teostatud sarnaste tööde loetelu, milles märkida töö tegemise aeg ja koht, maksumus ja tellija. Kõik tööd peavad olema teostatud sõlmitud lepingute ja hea tava kohaselt, pakkuja peab seda omalt poolt kinnitama (vorm lisatud). Sarnaseks tööks loetakse üldkasutatavate asfaltkatetega ja pinnatud teede-tänavate platside remonditöid.

**4. Tehniline kirjeldus**

Hanke tehniline kirjeldus on esitatud hanke dokumendi lisana.

**5. Hankelepingu tingimused**

5.1. Hankija sõlmib edukaks tunnistatud pakkumuse esitanud pakkujaga hankelepingu hanke dokumendis ja edukaks tunnistatud pakkumuses esitatud tingimustest ja andmetest lähtuvalt.

5.2. Hanke dokument, selle muudatused, hankija selgitused pakkujate päringutele ja edukaks tunnistatud pakkumus on hankelepingu lahutamatud osad.

5.3. Hankelepingu projekt on esitatud lihthanke dokumendi lisana.

**6. Pakkumuse sisu**

6.1. Pakkumuse sisuks on hankelepingu nõuetekohase täitmise maksumus.

6.2. Pakkumuse maksumuse ühikhinna sisse arvestatakse kõigi hankelepingu nõuetekohaseks täitmiseks vajalike tööde, toimingute, materjalide jm kululiikide maksumused. Pakkumuse maksumuse ühikhind esitada nõuetekohasel pakkumuse esildisel (vorm lisatud).

6.3. Maksumuse ühikhind esitada ilma käibemaksuta ja koos käibemaksuga.

**7. Juhend pakkumuse ettevalmistamiseks**

7.1. Pakkumuse koostamisel lähtuda käesolevast hanke dokumendist ning Eesti Vabariigis kehtivatest normdokumentidest ja õigusaktidest. Pakkumus loetakse vastavaks, kui pakkuja on täitnud hanke dokumendis esitatud nõuded ja tingimused.

7.2. Pakkujal on võimalus enne pakkumuse koostamist tutvuda olukorraga Kadrina vallas kohapeal.

7.3. Pakkuja kohuseks on viivitamatult informeerida hankijat hankedokumentides avastatud vigadest.

7.4. Pakkumuse koostamisel peab pakkuja arvesse võtma kõik käesoleva hanke tulemusena sõlmitava hankelepingu nõuetekohaseks täitmiseks vajalikud tööd ja toimingud, kaasa arvatud need, mis ei ole otseselt kirjeldatud hankedokumendis ja selle lisades, kuid mis on tavapäraselt vajalikud hankelepingu nõuetekohaseks täitmiseks.

7.5. Pakkuja peab oma pakkumuses kirjalikult kinnitama järgmist (vorm lisatud):

7.5.1. pakkuja on tutvunud hankedokumendi ning selle lisadega ja nõustub täielikult hankija esitatud tingimustega;

7.5.2. pakkuja omab kõiki võimalusi ja vahendeid hankelepingu nõuetekohaseks teostamiseks ning nõustub kõrvaldama kõik puudused nende esinemise korral;

7.5.3. pakkuja nõustub, et hankijal on õigus teha järelepärimisi, kontrollimaks pakkumuses esitatud andmete vastavust hankedokumentides sätestatud tingimustele;

7.5.4. pakkuja esitatud pakkumus on jõus 90 kalendripäeva pakkumuste esitamise tähtpäevast arvates.

7.6. Pakkuja peab esitama volikirja pakkuja esindamiseks juhul, kui pakkumusele pakkuja esindajana alla kirjutanud isik ei ole äriregistri registrikaardile kantud isikuna, kes omab juriidilise isiku esindamise õigust.

7.7. Pakkuja peab esitama oma andmed (vorm esitatud HD lisa): ärinimi, registrikood, telefon, e-posti aadress, kontaktisik.

7.8. Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Hankija nõuab ühispakkujatelt koos kvalifikatsiooni tõendamiseks esitatavate dokumentidega nende 5 esindajale antud volikirja esitamist.

7.9. Ühispakkumuses peab sisalduma kõigi ühispakkumuses osalevate pakkujate kirjalikud kinnitused, et hankelepingu nõuetekohase täitmise eest vastutavad ühispakkujad solidaarselt.

7.10. Ühelgi ühispakkumuses osaleval pakkujal ei tohi esineda punktis 3.1 nimetatud hankemenetlusest kõrvaldamise aluseid. Kõigil ühispakkujatel tuleb esitada punktis 3.1 nõutud dokumendid.

**8. Pakkumuste vormistamine, esitamine**

8.1. Pakkumus tuleb esitada digitaalselt.

8.2. Pakkumus peab olema koostatud järgneva struktuuri kohaselt:

8.2.1 tiitelleht;

8.2.2 HD punktis 3 nõutud dokumendid;

8.2.3 HD punktis 7 nõutud dokumendid;

8.2.4 HD lisa vormikohane pakkumuse maksumuse esildis.

**9. Pakkumuste esitamise tähtpäev**

9.1. Pakkumused esitada hiljemalt **30.03.2021, kell 10:00**.

9.2. Pakkumus esitada digitaalselt allkirjastatuna e-maili aadressile kadrina@kadrina.ee

Pakkuja peab veenduma, et pakkumus jõudis kohale – paluda tagasisidet pakkumuse kättesaamise kohta.

9.3. Hankedokumentide punktis 9.1. nimetatud tähtpäevast hiljem saabunud pakkumusi arvesse ei võeta.

**10. Pakkumuste avamine**

10.1. Õigeaegselt laekunud pakkumused avatakse **30.03.2021, kell 10:15.**

10.2. Pakkumuste avamise protokolli koopia väljastatakse kõikidele pakkujatele kolme tööpäeva jooksul pakkumuste avamisest arvates pakkumuses esitatud pakkuja e-posti aadressile.

**11. Pakkumuste hindamine**

11.1. Hankija hindab kõiki kvalifitseerud pakkujate poolt esitatud vastavaks tunnistatud pakkumusi.

11.2. Pakkumuste hindamise aluseks on pakkumuse maksumus ilma käibemaksuta.

11.3. Edukaks pakkumuseks tunnistatakse kõige madalama hinnaga pakkumus.

**12. Pakkumuste tagasilükkamine**

12.1. Pakkumus lükatakse tagasi, kui:

12.1.1. pakkuja ei kvalifitseeru;

12.1.2. pakkumus ei vasta käesoleva lihthanke dokumendis esitatud tingimusele;

12.1.3. pakkuja on esitanud lisatingimusi.

12.2. Hankijal on õigus lükata kõik pakkumused tagasi, kui kõige madalama hinnaga pakkumus ületab hankelepingu eeldatava maksumuse ja hankija finantseerimisvõimalused.

**13. Selgituste saamine**

13.1. Selgituste saamiseks saata päring hankija e-posti aadressile aarne.laas@kadrina.ee

13.2. Nii hankija selgitused kui ka hankija põhjendatud otsused pakkujate kvalifitseerimise, pakkumuste vastavaks tunnistamise ja pakkumuse edukaks tunnistamise kohta edastab hankija elektrooniliselt pakkuja e-posti aadressile.

**14. Lisad**

1 Kinnitus hankemenetlusest kõrvaldamise aluste puudumise kohta

2. Hankedokumentide tingimustega nõustumise kinnitus

3. Pakkumuse maksumuse esildis

4. Tehniline kirjeldus

5. Sarnaste tööde loetelu

6. Lepingu vorm